
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 700 

9 Αυγούστου 1995 


ΠΕ ΡΙΕΧΟΜΕ ΝΑ * 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός επιτοκίων έντοκων γραμματίων. 1 

Νοσηλεία στο εξωτερικό των ασφαλισμένων του Δημο¬ 
σίου. 2 

Λειτουργία των Ειδικών Υγειονομικών Επιτροπών του 
άρθρου 2 παράγρ. 9 του Ν. 2194/94 (ΦΕΚ 34/Α7 

16.3.1994). 3 

Παροχή άδειας λειτουργίας της «ΒΕΤΑ ΧΡΗΜΑΤΙΣΤΗ¬ 
ΡΙΑΚΗ Α.Ε.». 4 

Παροχή άδειας λειτουργίας της «ΕΙΙΗΟΧΧ Α.Χ.Ε.». . 5 
Αντικατάσταση μέλους του Δ.Σ. της «ΕΠΕΝΔΥΣΕΙΣ 

ΑΝΑΠΤΥΞΕΩΣ Α.Ε,Ε.Χ.». 6 

Τροποποίηση άρθρων του καταστατικού της Εταιρείας 

«ΕΘΝΙΚΗ Α.Ε.Ε.Χ.». 7 

Παροχή εγκρίσεως στην Εταιρεία «ΕΛΛΗΝΙΚΗ ΕΤΑΙ¬ 
ΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ Α.Ε.» για 
την αγορά μετοχών της μη εισηγμένης στο Χ.Α.Α. 

Εταιρείας «ΜΙΝΩΙΚΕΣ ΓΡΑΜΜΕΣ ΑΝΕ». 8 

Αντικατάσταση μέλους του Δ.Σ. της Εταιρείας «ΔΩ¬ 
ΡΙΚΗ Α.Ε.Δ.Α.Κ.». 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Καθορισμός επιτοκίων έντοκων γραμματίων. 


Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«περί οργάνων ασκήσεως της νομισματικής, πιστωτικής 
και συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθ. 2042207/5618/0023/23.6.1995 και 
2044937/611/0023/12.7,1995 «καθορισμός επιτοκίων 
εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Το αποτέλεσμα της δημοπρασίας εντόκων γραμμα¬ 
τίων που διεξήχθπ στις 28.7.1995. 

6. Την κοινή απόφαση Πρωθυπουργού και Υπουργού 
Οικονομικών αριθ. 1026431/2Θ8/0006Α (ΦΕΚ 154/Β7 
7.3.94) «ανάθεση αρμοδιοτήτων Υπουργού Οικονομικών 


στους Υφυπουργούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57, που θα εκδοθούνή θα ανανεωθούν από 28 Ιου¬ 
λίου 1996, ως εξής: 

14,28% για τα έντοκα γραμμάτια, τρίμηνης διάρ¬ 
κειας. 

14,81% για τα έντοκα γραμμάτια, εξάμηνης διάρ¬ 
κειας. 

15,32% για τα έντοκα γραμμάτια, ετήσιας διάρκειας. 

2. Επίσης για τα άληκτα έντοκα γραμμάτια και για το 
χρονικό διάστημα απά την πιο πάνω ημερομηνία 
(28.7.1995) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Τα παραπάνω επιτόκια δεν ισχύουν για τους τίτλους 
που διατέθηκαν μέσω της δημοπρασίας της 28.7.1995. 

4. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του κρατικού προϋ¬ 
πολογισμού οικον. έτους 1995, που έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1995 

0 ΥΦΥΠΟΥΡΓΟΙ 

ΝΙΚΟΛΑΟΣ ΚΥΡΙΑΖΙΔΗΣ 
-+- 

Αριθ. οικ.νβ.5924 (2) 

Νοσηλεία στο εξωτερικό των ασφαλισμένων του Δημο¬ 
σίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του Β. Δ/τος 665/62 άρθρο 6 (ΦΕΚ 167/Α /62). 

2. Του Ν. 1759/88 άρθρο 39 (ΦΕΚ 50/Α788). 

3. Του Ν. 2194/94 άρθρο 2 παρ. 9 (ΦΕΚ 34/Α794). 

4. Την αριθ. ΔΥ3α/οικ.370/94 κοινή απόφαση του Πρω¬ 
θυπουργού και του Υπουργού Υγείας-Πρόνοιας και Κοι¬ 
νωνικών Ασφαλίσεων (ΦΕΚ 550/Β7Θ4) περί μεταβιβά- 
σεως αρμοδιοτήτων στους Υφυπουργούς, αποφασί¬ 
ζουμε: 

Άρθρο 1 

Προϋποθέσεις - Διαδικασία. 

1. Σε εξαιρετικά σοβαρές περιπτώσεις, επιτρέπεται η 

νοσηλεία, αγωγή ή η τοποθέτηση προθέσεων σε θερα¬ 
πευτικό κέντρα του εξωτερικού, στους ασφαλισμένους 
του Δημοσίου, για τους οποίους ισχύουν οι διατόξεις του 
Β. Δ/τος 665/62, όπως τροποποιήθηκαν και συμπληρώ¬ 
θηκαν μεταγενέστερα, καθώς και αυτών που υπάγονται 
στις διατάξεις του ίδιου Β. Δ/τος. 

2. Η κατά τ’ ανωτέρω νοσηλεία παρέχεται, εφόσον οι 
ασφαλισμένοι πάσχουν από σοβαρό νόσημα ή έχουν υπο- 
στεί βλάβη, των οποίων η διάγνωση ή η θεραπεία ή η απο¬ 
κατάσταση δεν μπορεί να αντιμετωπιοθεί στην Ελλάδα, 
επειδή δεν υπάρχουν τα κατάλληλα επιστημονικά μέσα, ή 
απαιτείται νέα μέθοδος θεραπείας ή διάγνωσης που 
ακόμα δεν έτυχε εφαρμογής στην ημεδαπή, ή το συγκε¬ 
κριμένο περιστατικό δεν μπορεί να αντιμετωπισθεϊ 
έγκαιρα στην Ελλάδα και η τυχόν καθυστέρηση της αντι¬ 
μετώπισής του θέτει σε κίνδυνο τη ζωή του ασφαλισμέ¬ 
νου. 

3. Η έγκαιρη μετάβαση στο εξωτερικό για νοσηλεία, πα¬ 
ρέχεται με απόφαση του Υπουργού Υγείας, Πρόνοιας και 
Κοινωνικών Ασφαλίσεων που εκδίδεται μετά προηγού¬ 
μενη αιτιολογημένη γνωμάτευση των Ειδικών Υγειονομι¬ 
κών Επιτροπών Αθηνών για όλη την Ελλάδα και Θεσσαλο¬ 
νίκης για όσους διαμένουν στην Μακεδονία και τη Θράκη. 
Η σύσταση και λειτουργία των εν λόγω επιτροπών προβλέ- 
πεται από τις διατάξεις της παραγρ. 9 του άρθρου 2 του Ν. 
2194/94. Οι απορριπτικές γνωματεύσεις των Ειδικών 
Υγειονομικών Επιτροπών είναι δεσμευτικές για τον 
Υπουργό Υγείας, Πρόνοιας και Κοινωνικών Ασφαλί¬ 
σεων. 

4. Στις ανωτέρω γνωματεύσεις, πρέπει να αναφέρονται 
απαραίτητα: 

α) Το είδος του νοσήματος ή της βλάβης. 

β) Οι συγκεκριμένοι λόγοι, κατά τα αναφερόμενα στην 
παράγρ. 2 για τους οποίους επιβάλλεται η μετάβαση στο 
εξωτερικό για νοσηλεία, και 

γ) Η χώρα στην οποία θα παρασχεθεί η νοσηλεία, ή και 
το συγκεκριμένο νοσηλευτικό κέντρο σε εξειδικευμένες 
περιπτώσεις. 

5. Δεν αναγνωρίζεται, σε καμμιά περίπτωση, η νοσηλεία 
στο εξωτερικό, εφόσον το συγκεκριμένο περιστατικό 
αντιμετωπίζεται πλήρως στην Ελλάδα, ή δεν μπορεί να 
αντιμετωπιοθεί σε οποιοδήποτε Κέντρο του εξωτερικού, 
ή αντιμετώπισή του σε χώρα του εξωτερικού είναι ακόμα 
σε πειραματικό στάδιο. Τα ανωτέρω θα πρέπει να αναφέ- 
ρονται ρητό στις γνωματεύσεις των ειδικών Υγειονομικών 
Επιτροπών. 

6. Η έγκριση για νοσηλεία, παρέχεται για τη χώρα ή και 
το νοσηλευτικό ίδρυμα που γνωματεύει η Ειδική Υγειονο¬ 
μική Επιτροπή. 

Στην περίπτωση που το Κράτος έχει συνάψει ειδική 
σύμβαση ή έχει αποδεχθεί ειδικό τιμολόγιο με συγκεκρι¬ 
μένο νοσηλευτικό κέντρο της χώρας για την οποία έχει γί¬ 
νει η έγκριση, θα καταβάλλεται το ποσό που έχει ορισθεί 
στη συμφωνία. 

Εφόσον ο ασφαλισμένος επιθυμεί να νοσηλευθεί σε 
άλλο νοσηλευτικό κέντρο της ίδιας ή άλλης χώρας, τότε το 
Δημόσιο καλύπτει μόνο τη δαπάνη εκείνη που καθορίζεται 
με την ειδική σύμβαση ή το ειδικό τιμολόγιο. 

7. Ειδικότερα η νοσηλεία στις Ηνωμένες Πολιτείες της 
Αμερικής (Η.Π.Α.) και στον Καναδό, εγκρίνεται εξ ολοκλή¬ 
ρου σε βάρος του Δημοσίου μόνο οτην περίπτωση που το 
συγκεκριμένο περιστατικό δεν αντιμετωπίζεται σε οποια¬ 
δήποτε άλλη χώρα. 


Στην περίπτωση αυτή, η αναγκαιότητα της νοσηλείας, 
θα πρέπει να αιτιολογείται σαφώς και επαρκώς, τόσο στη 
γνωμάτευση του θεράποντα γιατρού της αντίστοιχης με 
την πάθηση ειδικότητας, όσο και σ’ αυτή της Ειδικής 
Υγειονομικής Επιτροπής, στην οποία θα αναφέρεται απα¬ 
ραίτητα και το συγκεκριμένο εξειδικευμένο νοσηλευτικό 
κέντρο στο οποίο θα παρασχεθεί η νοσηλεία. 

8. Αν το συγκεκριμένο περιστατικό, αντιμετωπίζεται 
μεν σε άλλη χώρα, αλλά λόγω της σοβαρότητάς του, ο 
ασφαλισμένος επιθυμεί να νοσηλευτεί στις Η.Π.Α. ή στον 
Καναδά, είναι δυνατή η έγκριση νοσηλείας στις χώρες αυ¬ 
τές. Στην προκείμενη όμως περίπτωση, το Δημόσιο βαρύ- 
νεται μόνο με το 30% επί της δαπάνης νοσηλείας και επί 
των εξόδων ταξειδίου και διαμονής, το δε επιπλέον ποσό 
βαρύνει εξολοκλήρου τον ασφαλισμένο. 

Εφόσον όμως, για τη συγκεκριμένη περίπτωση, το Δη¬ 
μόσιο έχει συνάψει ειδική σύμβαση ή έχει αποδεχθεί ει¬ 
δικό τιμολόγιο με νοσηλευτικό κέντρο άλλης χώρας, πλην 
των Η.Π.Α. και του Καναδό, τότε καταβάλλεται από το Δη¬ 
μόσιο μόνο η δαπάνη που καθορίζεται με την ειδική σύμ¬ 
βαση ή το ειδικό Τιμολόγιο. Και στην περίπτωση αυτή, το 
Δημόσιο επιβαρύνεται με το 30% επί της δαπάνης ταξει- 
δίου και διαμονής. 

Η δαπάνη για τη νοσηλεία των περιπτώσεων της παρού- 
σης παραγράφου, καταβάλλεται εξ ολοκλήρου από τον 
ασφαλισμένο στο νοσηλευτικό κέντρο που πραγματοποιή¬ 
θηκε η νοσηλεία και του αποδίδεται, εκ των υστέρων, η 
αντίστοιχη κατά περίπτωση δαπάνη, αφού υποβάλλει αρ- 
μοδίως τα νόμιμο δικαιολογητικά. 

9. Στην περίπτωση που ο ασθενής αναχωρήσει για νο¬ 
σηλεία στο εξωτερικό κατεπειγόντως και χωρίς τη διαδι¬ 
κασία προέγκρισης που προβλέπεται από τα οριζόμενα 
στην παράγραφο 3, γιατί οποιαδήποτε καθυστέρηση θα 
έθετε σε άμεσο κίνδυνο τη ζωή του ή θα προκαλούσε ανή- 
κεστη βλάβη της υγείας του, είναι δυνατή η εκ των υστέ¬ 
ρων έγκριση της νοσηλείας του. 

Εν προκειμένω η άμεση και κατεπείγουσα αναχώρηση 
του ασθενή στο εξωτερικό για νοσηλεία, πρέπει απαραί¬ 
τητα να πιστοποιείται με ιατρική γνωμάτευση (του θερά¬ 
ποντα) γιατρού αντίστοιχης με την πάθηοη ειδικότητας, 
στην οποία θα πρέπει να επισημαίνεται απαραίτητα και η 
αδυναμία αντιμετώπισης της νοσηλείας στην ημεδαπή 
κατά τα οριζόμενα στην παράγραφο 2. 

Η αίτηση του ασφαλισμένου με τη γνωμάτευση του θε¬ 
ράποντα γιατρού, πρέπει να υποβληθούν στην αρμόδια 
υπηρεσία, ει δυνατόν πριν την αναχώρηση του ασθενούς ή 
οπωσδήποτε αμέσως μετά από αυτή, ώστε να κινηθεί η 
διαδικασία έγκρισης ή μη της νοσηλείας. Συγχρόνως με 
την εισαγωγή του στο νοσηλευτικό ίδρυμα της αλλοδαπής, 
πρέπει να αποσταλεί στην αρμόδια υπηρεσία αναλυτική 
ιατρική γνωμάτευση, θεωρημένη από το οικείο Ελληνικό 
Προξενείο και νόμιμα μεταφρασμένη στην ελληνική 
γλώσσα, στην οποία θα περιγράφεται λεπτομερώς η δια- 
γνωσθείοα πάθηση και θα πιστοποιείται η κατεπείγουσα 
εισαγωγή και νοσηλεία. 

Σε ό,τι αφορά τη χώρα νοσηλείας και το ύψος της δαπά¬ 
νης που καταβάλλεται από το Δημόσιο, ισχύουν οι προϋ¬ 
ποθέσεις και οι περιορισμοί που αναφέρονται στις παρα¬ 
γράφους 6, 7 και 8. 

10. Αν σε ασφαλισμένο που βρίσκεται προσωρινά και 
για οποιοδήποτε λόγο στο εξωτερικό, προσφερθούν 
υγειονομικές υπηρεσίες λόγω βίαιου, αιφνίδιου και ανα¬ 
πότρεπτου συμβάντος, αναγνωρίζεται εκ των υστέρων η 

γενόμενη νοσηλεία, ύστερα από γνωμάτευση της οικείας 
ειδικής Υγειονομικής Επιτροπής, στην οποία θα αιτιολο¬ 
γείται απαραίτητα, η αναγκαιότητα της άμεσης και επιβε¬ 
βλημένης νοσηλείας. 

11. Για σοβαρές περιπτώσεις, για τις οποίες δεν συ¬ 
ντρέχουν οι προϋποθέσεις της παραγράφου 2, είναι δυ¬ 
νατή η έγκριση μετάβασης στο εξωτερικό για νοσηλεία, 
μετά προηγούμενη γνωμάτευση της οικείας Ειδικής 
Υγειονομικής Επιτροπής, στην οποία θα πρέπει να επιοη- 
μαίνεται η σοβαρότητα της νόσου. 

Εν προκειμένω, αναγνωρίζεται σε βάρος του Δημοσίου, 
μόνο η δαπάνη για νοσοκομειακή (κλειστή) νοσηλεία και 
μέχρι του ποσού εκείνου, με το οποίο θα επιβαρυνόταν το 
Δημόσιο αν η νοσηλεία γινόταν στην Ελλάδα και με βάση 
το Τιμολόγιο Κρατικού Νοσοκομείου που ισχύει, κατά το 
χρόνο της νοσηλείας. Το ποσό αυτό, μπορεί να προσαυξη¬ 
θεί μέχρι του ύψους που καθορίζεται από της ισχύουσας 
εκάστοτε διάταξης, αποδίδεται δε στον ασφαλισμένο εκ 
των υστέρων, αφού εξοφλήσει ο ίδιος τη σχετική δαπάνη 
νοσηλείας του και υποβάλλει αρμοδίως τα νόμιμα δικαιο- 
λογητικά. 

12. Αν σε ασφαλισμένο του Δημοσίου μόνιμα εγκατε¬ 
στημένο στο εξωτερικό, περί των οποίων οι διατάξεις του 
άρθρου 6 παρ. 1 εδάφ. γ του Β. Δ/τος 665/62 προσψερ- 
θούν υγειονομικές υπηρεσίες λόγω βίαιου, αιφνίδιου και 
αναπόφευκτου συμβάντος, αναγνωρίζεται εκ των υστέ¬ 
ρων η γενομένη νοσηλεία, ύστερα από γνωμάτευση της 
Ειδικής Υγειονομικής Επιτροπής Αθηνών, στην οποία θα 
αιτιολογείται απαραίτητα, η αναγκαιότητα της άμεσης και 
επείγουσας νοσηλείας. 

Εφόσον όμως, το περιστατικό της νοσηλείας του δεν 
ήταν έκτακτο και επείγον, αναγνωρίζεται η δαπάνη νοση¬ 
λείας και μέχρι του ποσού εκείνου με το οποίο θα επιβα¬ 
ρυνόταν το Δημόσιο, αν η νοσηλεία του γινόταν στην Ελ¬ 
λάδα και με βάση το τιμολόγιο που ισχύει στην ημεδαπή 
κατά το χρόνο της νοσηλείας του. 

13. Για τους ασφαλισμένους του Δημοσίου που βρίσκο¬ 
νται στο εξωτερικό για υπηρεσία ή εκπαιδευτική άδεια 
εφαρμόζονται ως προς τις παροχές οι διατάξεις της παρα¬ 
γράφου 1 του άρθρου 6 του Β. Δ/τος 665/62. Οι παροχές 
αυτές καλύπτονται με το κρατικό τιμολόγιο που ισχύει, 
κατά το χρόνο νοσηλείας, στη συγκεκριμένη χώρα που 
βρίσκεται ο ασφαλισμένος. 

Αρθρο 2 
Δικαιολογητικά. 

1. Για την έγκριση νοσηλείας στο εξωτερικό των περι¬ 
πτώσεων του προηγούμενου άρθρου αυτής της απόφα¬ 
σης, απαιτούνται κατά περίπτωση, τα πιο κάτω δικαιολο- 
γητικά: 

α) περιπτώσεις μεταβάσεων (παράγρ. 1 έως και 8). 
-Αίτηση του ασφαλισμένου. 

-Γνωμάτευση γιατρού, αντίστοιχης με την πάθηση ειδι¬ 
κότητας, κατά προτίμηση διευθυντού κλινικής κρατικού 
νοσοκομείου ή πανεπιστημιακής κλινικής, στην οποία θα 
περί γράφεται λεπτομερώς η πάθηση του ασφαλισμένου 
και αιτιολογείται πλήρως η ανάγκη μετάβασης στο εξωτε¬ 
ρικό για νοσηλεία κατά τα οριζόμενα ειδικότερα στην πα¬ 
ράγρ. 2 του άρθρου 1 αυτής της απόφασης. Ο ασφαλισμέ¬ 
νος υποχρεούται να προσκομίσει και οποιοδήποτε άλλο 
στοιχείο έχει στη διάθεσή του (ακτινογραφία, παρακλινι- 
κές εξετάσεις κ.λπ.) που θα υποβοηθήσει την ειδική 


Υγειονομική Επιτροπή να γνωματεύσει σχετικά. 

β) Περιπτώσεις κατεπείγουσας αναχώρησης (παράγρ. 
9). 

-Αίτηση του ασφαλισμένου. 

-Γνωμάτευση γιατρού, αντίστοιχης με την πάθηση ειδι¬ 
κότητας, κατά προτίμηση διευθυντού κλινικής κρατικού 
νοσοκομείου ή πανεπιστημιακής κλινικής, στην οποία θα 
περιγράφεται λεπτομερώς η πάθηση του ασφαλισμένου 
και θα αιτιολογείται πλήρως η ανάγκη της άμεσης και κα¬ 
τεπείγουσας αναχώρησής του στο εξωτερικό για νοση¬ 
λεία, γιατί οποιαδήποτε καθυστέρηση θα έθετε σε άμεοο 
κίνδυνο τη ζωή του ή θα προκαλούσε ανήκεστη βλάση της 
υγείας του, κατά τα οριζόμενα, ειδικότερα στην παρά¬ 
γραφο 9 του άρθρου 1 αυτής της απόφασης. 

-Γνωμότευοη του νοσηλευτικού κέντρου του εξωτερι¬ 
κού, στην οποία θα περιγράφεται λεπτομερώς η πάθηση 
και το ιστορικό της νοσηλείας, θεωρημένη από το οικείο 
Ελληνικό Προξενείο και νόμιμα μεταφρασμένη στην Ελλη¬ 
νική γλώσσα. 

γ) Περιπτώσεις γενόμενης νοσηλείας (παράγραφος 10). 
-Αίτηση του ασφαλισμένου. 

-Ιατρική γνωμάτευση ή ιστορικό της γενομένης νοση¬ 
λείας του θεραπευτικού κέντρου του εξωτερικού, απάτην 
οποία θα προκύπτει η άμεση, κατεπείγουσα και αναπό¬ 
τρεπτη προσφορά υγειονομικών υπηρεσιών λόγω βίαιου 
και αιφνίδιου συμβάντος. 

-Εξοφλητικές αποδείξεις ή τιμολόγια παροχής υπηρε¬ 
σιών. 

-Συγκεντρωτική κατάσταση δαπανών. 

Η ιατρική γνωμάτευση ή το ιστορικό της γενομένης νο¬ 
σηλείας και οι εξοφλητικές αποδείξεις ή τα τιμολόγια πα¬ 
ροχής υπηρεσιών, πρέπει νο είναι θεωρημένα από το οι¬ 
κείο Ελληνικό προξενείο και νόμιμα μεταφρασμένα στην 
Ελληνική γλώσσα. 

δ) Περιπτώσεις της παραγράφου 11. 

-Αίτηση του ασφαλισμένου. 

-Γνωμάτευση γιατρού, αντίστοιχης με την πάθηση ειδι¬ 
κότητας κατά προτίμηση διευθυντού κλινικής κρατικού 
νοσοκομείου ή πανεπιστημιακής κλινικής, στην οποία πε- 
ριγράφεται λεπτομερώς η πάθηση του ασφαλισμένου και 
θα επισημαίνεται, λόγω της σοβαρότητάς της, η ανάγκη 
καλύτερης αντιμετώπισής της στο εξωτερικό. 

ε. Περιπτώσεις γενομένης νοσηλείας μονίμως εγκατε¬ 
στημένων στο εξωτερικό (παράγραφος 12) και των ευρι¬ 
σκομένων εκεί για υπηρεσία ή εκπαιδευτική άδεια (παρά¬ 
γραφος 13). 

-Τα καθοριζόμενα με τις σχετικές εγκυκλίους της διεύ¬ 
θυνσης υγειονομικής περίθαλψης των ασφαλισμένων του 
Δημοσίου δικαιολογητικά. 

2. Τα δικαιολογητικά των παραγράφων α, β, γ και δ του 
άρθρου 2 αυτής της απόφασης, υποβάλλονται στη διεύ¬ 
θυνση υγειονομικής περίθαλψης των ασφαλισμένων του 
Δημοσίου του Υπουργείου Υγείας, Πράνοιας και Κοινωνι¬ 
κών Ασφαλίσεων, η οποία στη συνέχεια και διαβιβάζει 
στην οικεία Ειδική Υγειονομική Επιτροπή, αφού προηγου¬ 
μένως διαπιστώσει ότι συντρέχουν, κατά περίπτωση, οι 
νόμιμες προϋποθέσεις, για την αναγνώριση της νοσηλείας 
στο εξωτερικό. 

Η επιτροπή, ύστερα από λεπτομερή εξέταση των στοι¬ 
χείων του φακέλλου του ασθενή, γνωματεύει υπέρ της 
εγκρίσεως ή μη της νοσηλείας ατο εξωτερικό κατά περί¬ 
πτωση, εκδίδοντας πλήρως αιτιολογημένη γνωμάτευση, 
είτε αυτή είναι εγκριτική είτε αρνητική. Στην ίδια γνωμά- 
τευση καθορίζεται ο πιθανός χρόνος νοσηλείας ή αγωγής, 

η ανάγκη εγκρίσεως συνοδού ή δότη σε περιπτώσεις με¬ 
ταμοσχεύσεων ή και των δύο και η διάρκεια παραμονής 
τους στο εξωτερικό, καθώς και ο τρόπος μεταφοράς του 
ασθενούς, κατά περίπτωση. 

Εφόσον, από τα στοιχεία που έχει στη διάθεσή της η Ει¬ 
δική Υγειονομική Επιτροπή, δεν μπορεί να γνωματεύσει 
για την συγκεκριμένη περίπτωση, μπορεί να ζητάει συ¬ 
μπληρωματικά στοιχεία ή και να παραπέμπει τον ασθενή 
για περαιτέρω εξέταση σε ειδικά νοσηλευτικά ιδρύματα 
της ημεδαπής. 

Η γνωμάτευση της Επιτροπής, απαστέλλεται στην ανω¬ 
τέρω διεύθυνση του Υπουργείου για την έκδοση, στη συ¬ 
νέχεια, της εγκριτικής ή μη απόφασης του Υπουργού 
Υγείας, Πρόνοιας και Κοινωνικών Ασφαλίσεων, η οποία 
κοινοποιείται, σε κάθε περίπτωση στον ασφαλισμένο και 
εφόσον είναι εγκριτική και στην οικεία Ελληνική προξε¬ 
νική αρχή της χώρας που θα παρασχεθεί η νοσηλεία. 

Άρθρο 3 

Παροχές - Αναγνώριση δαπανών. 

1. Για τη νοσηλεία των ασφαλισμένων του Δημοσίου στο 
εξωτερικό, αναγνωρίζονται οι δαπάνες: 

α. Για τη νοσηλεία τους ως εσωτερικών ασθενών σε θε¬ 
ραπευτικά κέντρα, Στην προκειμένη περίπτωση αναγνω¬ 
ρίζεται κάθε δαπάνη που έχει σχέση με τη θεραπεία της 
συγκεκριμένης νόσου, την αγωγή ή την εφαρμογή των 
αναγκαίων προθέσεων για την αποκατάσταση της οργανι¬ 
κής βλάβης ή της επαγγελματικής ικανότητας του ασφαλι¬ 
σμένου. 

β. Για τη νοσηλεία ως εξωτερικών ασθενών, αναγνωρί¬ 
ζεται κάθε δαπάνη που έχει σχέση με τη θεραπεία της συ¬ 
γκεκριμένης νόσου, την αγωγή ή την εφαρμογή των ανα¬ 
γκαίων προθέσεων που δεν είναι δυνατή η κατασκευή και 
η εφαρμογή τους στην Ελλάδα, την αγορά των φαρμάκων 
που αναλώνονται κατά τη διάρκεια των παρακλινικών εξε¬ 
τάσεων και ειδικών θεραπειών. 

γ. Στις περιπτώσεις μεταμόσχευσης οργάνων, αναγνω¬ 
ρίζονται και οι δαπάνες περίθαλψης του δότη, όπου απαι¬ 
τείται, καθώς και η δαπάνη προμήθειας των μοσχευμά¬ 
των. 

δ. Για τη μετάβαση και επιστροφή του ασθενή και του 
τυχόν συνοδού ή και δότη. 

ε. Για τη διαμονή του ασθενή και του τυχόν συνοδού ή 
και δότη σε ξενοδοχείο Γ' ή Δ' κατηγορίας. 

στ. Γ ια ημερήσια διατροφή καθενός από τα παραπάνω 
πρόσωπα, αναγνωρίζεται ποσό που καθορίζεται από τις 
ισχύουοες κάθε φορά ειδικές διατάξεις και σε περιπτώ¬ 
σεις που προβλέπεται τέτοια δαπάνη. 

2. Στις περιπτώσεις νοσηλείας στο εξωτερικό των 
ασφαλισμένων του Δημοσίου της παραγράφου 3 του άρ¬ 
θρου 1 αυτής της απόφασης, αναγνωρίζεται μόνο η δα¬ 
πάνη νοσηλείας ως εσωτερικών ή εξωτερικών ασθενών, 
όχι όμως και αυτή των εξόδων μετάβασης και επιστροφής 
και διαμονής στο ξενοδοχείο, 

3. Στις περιπτώσεις θανάτου στο εξωτερικό των νοση- 
λευομένων σύμφωνα με τις διατάξεις, των παραγρ. 1, 2 
και 3 του άρθρου 1 αυτής της απόφασης, ή του δότη αυ¬ 
τών, αναγνωρίζονται σε βάρος του Δημοσίου η δαπάνη για 
την ταρίχευση, την προμήθεια φερέτρου μέσης κατηγο¬ 
ρίας και τη μεταφορά της σωρού στην Ελλάδα. 

4. Ο ασφαλισμένος, προτού αναχωρήσει για το εξωτε¬ 
ρικό, μπορεί να ζητήσει με αίτησή του προς τη διεύθυνση 
υγειονομικής περίθαλψης των ασφαλισμένων του Δημο¬ 


σίου, να του αποδοθούν τα έξοδα μετάβασης και επιστρο¬ 
φής, τόσο του Ιδιου όσο και αυτά του τυχόν συνοδού ή και 
δότη, προσκομίζοντας στην ανωτέρω διεύθυνση βεβαί¬ 
ωση ναύλου της Ολυμπιακής Αεροπορίας. 

Στην περίπτωση που ο ασφαλισμένος καταβάλλει εξ 
ιδίων τα έξοδα μετάβασής του και επιστροφής και του τυ¬ 
χόν συνοδού ή και δότη, προκειμένου να του αποδοθεί, 
μετά την επιστροφή του στην Ελλάδα, η σχετική δαπάνη, 
πρέπει να υποβάλλει στην αρμόδια διεύθυνση, τα αποκόμ¬ 
ματα των εισιτηρίων, εξοφλητική απόδειξη της Ολυμπια¬ 
κής Αεροπορίας και αναλυτικό ιατρικό της γενομένης νο¬ 
σηλείας, θεωρημένο από το οικείο Ελληνικό προξενείο και 
μεταφρασμένο νόμιμα στην Ελληνική γλώσσα. 

Στην προκειμένη περίπτωση, η εξόφληση της αξίας των 
εισιτηρίων, λαμβάνει χώρα μετά την απόδοση του λογα¬ 
ριασμού της νοσηλείας από το οικείο Ελληνικό προξε¬ 
νείο. 

Το ποσό της συμμετοχής που βαρύνει κατά περίπτωση 
τον ασφαλισμένο, οτις δαπάνες νοσηλείας του στο εξωτε¬ 
ρικό, είναι αυτό που καθορίζεται από τις ισχύουοες κάθε 
φορά διατάξεις. 

Άρθρο 4 

Διαδικασία απόδοσης. 

1. Οι δαπάνες νοσηλείας στο εξωτερικό τών ασφαλι¬ 
σμένων του Δημοσίου, βαρύνουν τον προϋπολογισμό του 
Υπουργείου Υγείας, Πρόνοιας και Κοινωνικών Ασφαλί¬ 
σεων, η δε διαδικασία διακίνησης, απόδοσης και εξόφλη¬ 
σης των σχετικών λογαριασμών, διέπεται από τις διατάξεις 
του Ν.Δ. 321/69 «περί Δημοσίου Λογιστικού». 

Άρθρο 5 

1 Κάθε άλλη ρύθμιση, αντίθετη με τα καθοριζόμενα 
στην απόφαση αυτή, παύει να ισχύει. 

2. Η απόφαση αυτή δεν συνεπάγεται πρόσθετη οικονο¬ 
μική επιβάρυνση για χο Δημόσιο, να δημοσιευθεί στην 
Εφημερίδα της Κυβερνήσεως και θα ισχύσει από 
1.10.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1995 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

-♦- 

Αριθ- οικ.νθ/5925 ( 3 ) 

Λειτουργία των Ειδικών Υγειονομικών Επιτροπών του άρ¬ 
θρου 2 παράγρ. 9 του Ν. 2194/94 (ΦΕΚ 34/Α7 

16.3.1994). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του άρθρου 6 του Β.Δ. 665/62 (ΦΕΚ 167/Α762). 

2. Του άρθρου 2 παρ. 9 του Ν. 2194/94 (ΦΕΚ 34/Α7 
94). 

3. Την αριθ. ΔΥ3α/οικ.370/94 κοινή απόφαση του Πρω¬ 
θυπουργού και του Υπουργού Υγείας-Πρόνοιας και Κοι¬ 
νωνικών Ασφαλίσεων (ΦΕΚ 550/Β794) περί μεταβιβά- 
σεως αρμοδιοτήτων στους Υφυπουργούς, αποφασί¬ 
ζουμε: 

Καθορίζουμε ως ακολούθως, τον τρόπο λειτουργίας και 
τα καθήκοντα των μελών των Ειδικών Υγειονομικών Επι- 

τροπών, που προβλέπονται από τις διατάξεις του άρθρου 
2 παρώγρ. 9 του Ν. 2194/94 (ΦΕΚ 34/Α716.'3.94). 

1. Αρμοδιότητα των ανωτέρω υγειονομικών επιτροπών, 
είναι η γνωμάτευση της αναγκαιότητας που υπάρχει για 
νοσηλεία στο εξωτερικό ασθενών ασφαλισμένων του Δη¬ 
μοσίου, 

Στις επιτροπές παραπέμπονται προς γνωμάτευση 
ασθενείς οι οποίοι πάσχουν από σοβαρό νόσημα ή έχουν 
υποστεί βλάβη των οποίων η θεραπεία ή η αποκατάσταση 
δεν μπορούν να αντιμετωπισθούν στην Ελλάδα, διότι: 
α) Δεν υπάρχουν τα κατάλληλα επιστημονικά μέσα, 
β) Απαιτείται νέα μέθοδος θεραπείας ή διάγνωσης, που 
ακόμα δεν έτυχε εφαρμογής στην ημεδαπή. 

γ) Το συγκεκριμένο περιστατικό αντιμετωπίζεται μεν 
στην Ελλάδα, αλλά δεν μπορεί να καλυφθεί έγκαιρα και 
κατά προτεραιότητα, λόγω της σοβαρότητάς του χρήζει 
άμεσης αντιμετώπισης, και η τυχόν καθυστέρηση της 
αντιμετώπισής του εκθέτει σε κίνδυνο ανήκεστης βλάβης 
την υγεία ή την ζωή του ασφαλισμένου. 

2. Στις γνωματεύσεις των Ειδικών Υγειονομικών Επιτρο¬ 
πών, πρέπει απαραίτητα να αναφέρονται: 

α) Το είδος του νοσήματος ή της βλάβης, 
β) Οι συγκεκριμένοι λόγοι, κατά τα αναφερόμενα στην 
προηγούμενη παράγραφο, για τους οποίους απαιτείται η 
μετάβαση στο εξωτερικό για νοσηλεία, και 
γ) Η χώρα στην οποία θα παρασχεθεί η νοσηλεία ή και το 
συγκεκριμένο νοσηλευτικό κέντρο, σε εξειδικευμένες πε¬ 
ριπτώσεις. 

Δεν δίνεται γνωμάτευση έγκρισης μετάβασης στο εξω¬ 
τερικό για νοσηλεία, εφόσον το συγκεκριμένο νόσημα: 

α) Αντιμετωπίζεται πλήρως στην Ελλάδα. Στην περί¬ 
πτωση αυτή θα πρέπει, στην αρνητική γνωμάτευση, να 
αναφέρεται το νοσηλευτικό κέντρο που μπορεί να παρέχει 
κατάλληλη θεραπευτική αντιμετώπιση στον ασφαλισμένο. 
Εξαίρεση αποτελεί η περίπτωση του εδαφ. γ της παραγρ. 

1 αυτής της απόφασης. 

β) Δεν υπάρχει δυνατότητα αντιμετώπισης της νόσου ή 
αποκατάσταση της βλάβης σε οποιοδήποτε νοσηλευτικό 
κέντρο του εξωτερικού, και 
γ) Η αντιμετώπιση της συγκεκριμένης νόσου ή βλάβης, 
σε κέντρο του εξωτερικού, γίνεται μόνο σε πειραματικό 
επίπεδο. 

Η απορριπτική γνωμάτευση των ειδικών Υγειονομικών 
Επιτροπών, για τις ανωτέρω περιπτώσεις, πρέπει να είναι 
σαφώς και πλήρως αιτιολογημένη. 

3. Σε ό,τι αφορά τη χώρα του εξωτερικού, στην οποία θα 
παρασχεθεί η νοσηλεία, δεν υπάρχει περιορισμός. 

Ειδικότερα, όμως, η νοσηλεία στις Η.Π.Α. και στον Κα¬ 
ναδά εγκρίνεται εξ ολοκλήρου σε βάρος του Δημοσίου, 
μόνο στις περιπτώσεις που το συγκεκριμένο περιστατικό, 
δεν μπορεί να αντιμετωπισθεί σε οποιαδήποτε άλλη χώρα. 

Η αναγκαιότητα της νοσηλείας θα πρέπει να αιτιολογεί- * 
ται σαφώς και επαρκώς, τόσο στη γνωμάτευση του θερά¬ 
ποντος γιατρού της αντίστοιχης με την πάθηση ειδικότη¬ 
τας, όσο και σ' αυτή της Ειδικής Υγειονομικής Επιτροπής. 

Σ’ αυτήν θα αναφέρεται, απαραίτητα, το συγκεκριμένο και 
εξειδικευμένο νοσηλευτικό Κέντρο των ΗΠΑ ή του Κα¬ 
ναδά, στο οποίο θα παρασχεθεί η νοσηλεία. 

4. Η παραπομπή του ασφαλισμένου στην Ειδική Υγειο¬ 
νομική Επιτροπή, γίνεται οπωσδήποτε, προ της αναχωρή- 
σεώς του στο εξωτερικό για νοσηλεία. 

Στην περίπτωση όμως που αναχωρήσει εκτάκτως και 
επειγόντως, χωρίς τη διαδικασία της προέγκρισης, μπορεί 


να εγκριθεί εκ των υστέρων η νοσηλεία του, μετά από 
προηγούμενη γνωμάτευση της Ειδικής Υγειονομικής Επι¬ 
τροπής. 

Στην προκειμένη περίπτωση, η άμεση, επείγουσα και 
χωρίς την προβλεπόμενη προέγκριση αναχώρηση του 
ασφαλισμένου, πιστοποιείται με πλήρως αιτιολογημένη 
γνωμάτευση θεράποντα γιατρού, αντίστοιχης με την πά¬ 
θηση ειδικότητας. Στην γνωμάτευση θα πρέπει να αιτιολο¬ 
γείται και η αδυναμία αντιμετώπισης της συγκεκριμένης 
νόσου στην ημεδαπή, κατά τα οριζόμενα στην παράγραφο 
1 αυτής της απόφασης. 

Παράλληλα, με την ανωτέρω γνωμάτευση του θεράπο¬ 
ντα γιατρού ,θαπρέπειναυποβληθεί στην Ειδική Υ γειονο - 
μική Επιτροπή, αναλυτικά ιστορικό του νοσηλευτικού κέ¬ 
ντρου του εξωτερικού, θεωρημένο από το οικείο Ελληνικό 
Προξενείο και μεταφρασμένο νόμιμα στην Ελληνική 
γλώσσα, στο οποίο θα πιστοποιείται αιτιολογημένα η αντι¬ 
μετώπιση της έκτακτης και επείγουσας νοσηλείας του 
ασθενούς. 

Σε ό,τι αφορά τη χώρα νοσηλείας, στη συγκεκριμένη 
περίπτωση, ισχύουν οι προϋποθέσεις και οι περιορισμοί, 
που αναφέρονται στην παράγραφο 3 αυτής της απόφα¬ 
σης. 

5. Σε περίπτωση που σε ασφαλισμένο του Δημοσίου, ο 
οποίος βρίσκεται για οποιοδήποτε λόγο στο εξωτερικό, 
προσφερθούν υγειονομικές υπηρεσίες, λόγω βίαιου και 
αιφνίδιου συμβάντος, μπορεί να εγκριθεί εκ των υστέρων 
η γενομένη νοοηλεία, ύστερα από προηγούμενη γνωμά¬ 
τευση της οικείας Ειδικής Υγειονομικής Επιτροπής. 

Στην εν λόγω γνωμάτευση, πρέπει να αιτιολογείται, 
απαραίτητα, η αναγκαιότητα της γενομένης νοσηλείας και 
να προκύπτει, ότι οποιαδήποτε καθυστέρηση στην πα¬ 
ροχή των υγειονομικών υπηρεσιών, θα έθετε σε άμεσο 
κίνδυνο τη ζωή του ασφαλισμένου ή θα προκαλούσε ανή- 
κεστη βλάβη της υγείας του. 

Η αναγκαιότητα της άμεσης και επείγουσας νοσηλείας, 
πρέπει να προκύπτει από ιατρική αιτιολογημένη γνωμά¬ 
τευση του εξωτερικού. 

6. Για πολύ σοβαρές περιπτώσεις, για τις οποίες δεν συ¬ 
ντρέχουν οι προϋποθέσεις της παραγρ. 1 αυτής της από¬ 
φασης μπορεί να εγκριθεί η μετάβαση στο εξωτερικό για 
νοσηλεία, ύστερα από προηγούμενη γνωμάτευση της οι¬ 
κείας Ειδικής Υγειονομικής Επιτροπής. 

Στην περίπτωση αυτή, η σοβαρότητα της συγκεκριμέ¬ 
νης νόσου και η ανάγκη της καλύτερης αντιμετώπισής της 
σε χώρα του εξωτερικού, πρέπει απαραίτητα να προκύπτει 
τόσο από αιτιολογημένη γνωμάτευση του θεράποντα για¬ 
τρού, αντίστοιχης με την πάθηση ειδικότητας, όσο και από 
τη γνωμάτευση της Ειδικής Υγειονομικής Επιτροπής. 

Εν προκειμένω, αναγνωρίζεται σε βάρος του Δημοσίου, 
μόνο η δαπάνη για νοσοκομειακή (κλειστή) περίθαλψη και 
’ μέχρι του ποσού εκείνου με το οποίο θα επιβαρυνόταν το 
Δημόσιο, αν η νοσηλεία γινόταν στην Ελλάδα και με βάση 
το τιμολόγιο κρατικού νοσοκομείου που ισχύει κατά το 
χρόνο της νοσηλείας. Το ποσό αυτό, μπορεί να προσαυξη¬ 
θεί μέχρι του ύψους που καθορίζεται από τις εκάστοτε 
ισχύουσες διατάξεις σε εξαιρετικές περιπτώσεις και 
ύστερα από εκτίμηση της σοβαρότητας της νόσου. 

7. Αν σε ασφαλισμένο του Δημόσιου, μόνιμα εγκατε¬ 
στημένο στο εξωτερικό, προσφερθούν υγειονομικές υπη¬ 
ρεσίες, λόγω βιαίου, αιφνίδιου και αναπόφευκτου συμβά¬ 
ντος, αναγνωρίζεται εκ των υστέρων η γενομένη νοση¬ 
λεία, ύστερα από γνωμάτευση της Ειδικής Υγειονομικής 

Επιτροπής Αθηνών, στην οποία θα αιτιολογείται πλήρως η 
αναγκαιότητα της άμεσης και επείγουσας νοσηλείας. 

8. Προκειμένου η Ειδική Υγειονομική Επιτροπή να γνω¬ 
ματεύσει υπέρ της έγκρισης ή μη της μετάβασης στο εξω¬ 
τερικό ή της γενομένης νοσηλείας, κατά περίπτωση, πρέ¬ 
πει να διαβιβασθούν ο' αυτή από την καθ’ ύλη αρμόδια 
διεύθυνση υγειονομικής περίθαλψης των ασφαλισμένων 
του Δημοσίου, τα πιο κάτω δικαιολογητικά: 

α) Αίτηση του ασφαλισμένου, σε κάθε περίπτωση, 
β) Γνωμάτευση γιατρού, αντίστοιχης με την συγκεκρι¬ 
μένη πάθηση ειδικότητας, κατά προτίμηση διευθυντού 
κλινικής κρατικού νοσηλευτικού ιδρύματος ή πανεπιστη¬ 
μιακής κλινικής, στην οποία θα περιγράφεται λεπτομερώς 
η πάθηση του ασφαλισμένου και θα αιτιολογείται πλήρως 
και επαρκώς η αναγκαιότητα της μετάβασης στο εξωτε¬ 
ρικό για νοσηλεία (περιπτώσεις των παραγράφων 3 και 6 
αυτής της απόφασης). 

γ) Για την περίπτωση της παραγρ. 5 και 7 αυτής της 
απόφασης (γενομένη νοσηλεία), απαιτείται η ιατρική γνω¬ 
μάτευση του εξωτερικού, κατά τα ανωτέρω εκτεθέντα. 

9. Η Ειδική Υγειονομική Επιτροπή, ύστερα από λεπτο¬ 
μερή εξέταση των στοιχείων του φακέλλου του ασθενή, 
γνωματεύει υπέρ της εγκρίσεως ή μη της νοσηλείας (με¬ 
τάβασης και γενομένης) στο εξωτερικό, εκδίδοντας πλή¬ 
ρως αιτιολογημένη .γνωμάτευση είτε αυτή είναι εγκριτική, 
είτε απορριπτική. 

Στην ίδια γνωμάτευση, καθορίζεται ο πιθανός χρόνος 
νοσηλείας ή αγωγής, η ανάγκη εγκρίσεως συνοδού ή και 
δότη σε περιπτώσεις μεταμοσχεύσεων ή και των δύο και η 
διάρκεια παραμονής τους στο εξωτερικό, καθώς και ο τρό¬ 
πος μεταφοράς του ασθενή, κατά περίπτωση. 

Εφόσον τα προσκομιζόμενα στην Επιτροπή στοιχεία, 
δεν είναι επαρκή ώστε να γνωμοδοτήσει σχετικά, έχει τη 
δυνατότητα και την υποχρέωση να ζητήσει οποιαδήποτε 
συμπληρωματικά στοιχεία κρίνει αναγκαία, κατά την επι¬ 
στημονική της κρίση, ή και να παραπέμψει τον ασθενή για 
περαιτέρω εξέτοση ή έρευνα σε συγκεκριμένα νοσηλευ¬ 
τικά κέντρα της ημεδαπής. 

Η κατά τ' ανωτέρω γνωμάτευση της Ειδικής Υγειονομι¬ 
κής Επιτροπής, αποστέλλεται στη διεύθυνση υγειονομι¬ 
κής περίθαλψης των ασφαλισμένων του Δημοσίου, για τα 
περαιτέρω. 

10. α) Κάθε άλλη ρύθμιση, Γντίθετη με τα καθοριζόμενα 
στην απόφαση αυτή, παύει να ισχύει. 

β) Η απόφαση αυτή, δεν συνεπάγεται πρόσθετη οικονο¬ 
μική επιβάρυνση για το Δημόσιο, να δημοσιευθεί στην 
Εφημερίδα της Κυβερνήσεως, και θα ισχύσει από 
1.10.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1995 

Ο ΥΦΥΠΟΥΡΓΟΣ 

Ν. ΦΑΡΜΑΚΗΓ 

-4- 

Αριθ. Ε.Κ. 766 (4) 

Παροχή άδειας λειτουργίας της «ΒΕΤΑ ΧΡΗΜΑΤΙΣΤΗ¬ 
ΡΙΑΚΗ Α.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 44ης/6.6.1995 Συνεδριάσεως 
του Δ.Σ. της Επιτροπής Κεφαλαιαγοράς, θέμα 3ο) 

Αφού έλαβε υπόψη: 

1. Τις διατάξεις του άρθρου 4 του Ν. 1806/1988 «για 


την τροποποίηση της νομοθεσίας για τα χρηματιστήρια και 
άλλες διατάξεις» (ΦΕΚ 207). 

2. Τις διατάξεις του άρθρου 78 παρ. 1β του Ν. 1969/ 
1991 (ΦΕΚ 167) «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις», 
όπως συμπληρώθηκε με την παρ. 2 του άρθρου 18 του Ν. 
2198/1994. 

3. Την από 27.3.1994 αίτηση της Εταιρείας. 

4. Το ερωτηματολόγιο το οποίο υπέβαλε συμπληρω¬ 
μένο στην Επιτροπή Κεφαλαιαγοράς η υπό ίδρυση Εται¬ 
ρεία. 

5. Σχετική εισήγηση του Γεωργ. Καλλία, αποφασίζει 
ομόφωνα: 

Παρέχει άδεια λειτουργίας στην Ανώνυμη Χρηματιστη¬ 
ριακή Εταιρεία με την επωνυμία «ΒΕΤΑ ΧΡΗΜΑΤΙΣΤΗ¬ 
ΡΙΑΚΗ Α.Ε.» μετοχικού κεφαλαίου 200.000.000 δρχ. 

Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 

1. Ριτσώνη Νικόλαο, Πρόεδρο. 

2. Χαρατσή Ευάγγελο, Διευθύνοντα Σύμβουλο. 

3. Κάγκουρα Γεώργιο, Μέλος. 

4. Ακοντίδη Ιωάννη, Μέλος. 

Ως Χρηματιστηριακός Εκπρόσωπος της Εταιρείας ορί¬ 
ζεται ο Ριτσώνης Νικόλαος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-+- 

Αριθ. Ε.Κ. 790 (5) 

Παροχή άδειας λειτουργίας της «ΕΙΙΗΟΧΧ Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 45ης/23.6.1995 Συνεδριάσεως 
του Δ.Σ. της Επιτροπής Κεφαλαιαγοράς, θέμα 3ο) 

Αφού έλαβε υπόψη: 

1. Τις διατάξεις του άρθρου 4 του Ν. 1806/1988 «για 
την τροποποίηση της νομοθεσίας για τα χρηματιστήρια και 
άλλες διατάξεις» (ΦΕΚ 207). 

2. Τις διατάξεις του άρθρου 78 παρ. 1β του Ν. 1969/ 
1991 (ΦΕΚ 167) «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαιο, διατάξεις εκσυγχρονισμού και 
εξυγιάνσεως της Κεφαλαιαγοράς κοι άλλες διατάξεις», 
όπως συμπληρώθηκε με την παρ. 2 του άρθρου 18 του Ν. 
2198/1994. 

3. Την από 3.10.1994 αίτηση της Εταιρείας. 

4. Το ερωτηματολόγιο το οποίο υπέβαλε συμπληρω¬ 
μένο στην Επιτροπή Κεφαλαιαγοράς η υπό ίδρυση Εται¬ 
ρεία. 

5. Σχετική εισήγηση του Γεωργ. Καλλία, αποφασίζει 
ομόφωνα: 

Παρέχει άδεια λειτουργίας στην Ανώνυμη Χρηματιστη¬ 
ριακή Εταιρεία με την επωνυμία «ΕυΒΟΧΧ Α.Χ.Ε.» μετοχι¬ 
κού κεφαλαίου 200.000.000 δρχ. 

Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 

1. Λάγγα Γεώργιο, Πρόεδρο. 

2. Βρανά Παύλο, Διευθύνοντα Σύμβουλο. 

3. Βρανά Θεμιστοκλή, Μέλος. 

4. Πασσά Παναγιώτα, Μέλος και Χρηματιστηριακό εκ¬ 
πρόσωπο. 

5. Οίυδθρρθ Οίβπο, Μέλος. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8453 


6. Μπίλλη Αλέξανδρο, Μέλος. 

Ως Χρηματιστηριακός Εκπρόσωπος της Εταιρείας ορί¬ 
ζεται η Πασσά Παναγιώτα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

- *. - 

Αριθ. Ε.Κ. 5 71 (6) 

Αντικατάσταση μέλους του Δ.Σ. της «ΕΠΕΝΔΥΣΕΙΣ ΑΝΑ- 
ΠΤΥΞΕΩΣ Α.Ε.Ε.Χ.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 46ης/4.7.1995 Συνεδριάσεως 
του Δ,Σ. της Επιτροπής Κεφαλαιαγοράς, θέμα 2ο) 

Αφού έλαβε υπόψη: 

1 - Τις διατάξεις του άρθρου 2 του Ν. 1969/1991 (ΦΕΚ 
167/Α) «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάν- 
σεως της Κεφαλαιαγοράς και άλλες διατάξεις», άρθρο 
17Α παρ. 3, όπως συμπληρώθηκε με το άρθρο 2 παρ. 3 
του Π.Δ. 433/1993. 

2. Το Πρακτικό 166/3.4.95 του Δ.Σ. της Εταιρείας. 

3. Την από 1.6.1995 σχετική αίτηση της Εταιρείας. 

4. Σχετική εισήγηση του Γεωργ. Καλλία, αποφασίζει 
ομόφωνα: 

Εγκρίνει την εκλογή του Κ. Γεωργακόπουλου ως νέου 
μέλους του Δ.Σ. της Εταιρείας «ΕΠΕΝΔΥΣΕΙΣ ΑΝΑΠΤΥ- 
ΞΕΩΣ Α.Ε.Ε,Χ.» από την 3.4.1995 σε αντικατάσταση του 
παραιτηθέντος Κ. Καλυβιανάκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-4- 

Αριθ. Ε.Κ. 618 (7) 

Τροποποίηση άρθρων του καταστατικού της Εταιρείας 
«ΕΘΝΙΚΗ Α.Ε.Ε.Χ.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 46ης/13.6.1995 Συνεδριάσεως 
του Δ.Σ. της Επιτροπής Κεφαλαιαγοράς, θέμα 3ο) 

Αφού έλαβε υπόψη: 

1. Τις διατάξεις της παραγρ. 3 του άρθρου 2 του Ν. 
1969/1991 (ΦΕΚ 167/Α ) «Εταιρείες Επενδύσεων Χαρ¬ 
τοφυλακίου, Αμοιβαία Κεφάλαια, διατάξεις εκσυγχρονι¬ 
σμού και εξυγιάνσεως της Κεφαλαιαγοράς και άλλες δια¬ 
τάξεις». 

2. Το Πρακτικό της Γ.Σ. της 5.6.1995 της Εταιρείας. 

3. Την από 13.6.1995 σχετική αίτηση της Εταιρείας. 

4. Σχετική εισήγηση του Ον. Φαρμακίδη, αποφασίζει 
ομόφωνα: 

Εγκρίνει την τροποποίηση των άρθρων 2, 5, 6, 7, 8, 9, 
15,19, 20, 22, 24, 28, 30, 31,32, 34 και 35 του καταστα¬ 
τικού της Εταιρείας «ΕΘΝΙΚΗ Α.Ε.Ε.Χ.», όπως αναλυτικά 
αναφέρεται στην από 13.6.1995 αίτηση της Εταιρείας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-4- 

Αριθ. Ε.Κ. 625 (8) 

Παροχή εγκρίσεως στην Εταιρεία «ΕΛΛΗΝΙΚΗ ΕΤΑΙΡΕΙΑ 
ΕΠΕΝΔΥΣΕΩΝ ΧΑΡΤΟΦΥΛΑΚΙΟ Υ Α. Ε.» για την αγορά 
μετοχών της μη εισηγμένης στο Χ.Α.Α. Εταιρείας «ΜΙ- 
ΝΩΙΚΕΣ ΓΡΑΜΜΕΣ ΑΝΕ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 46ης/4.7.1995 Συνεδριάσεως 
του Δ.Σ. της Επιτροπής Κεφαλαιαγοράς, θέμα 4ο) 

Αφού έλαβε υπόψη: 

1. Τις διατάξεις των άρθρων 4 (παράγρ. 1, περ. στ ) και 5 
(παράγρ. 1) του Ν. 1969/1991 (ΦΕΚ 167/Α ) «Εταιρείες 
Επενδύσεων Χαρτοφυλακίου, Αμοιβαία Κεφάλαια, διατά¬ 
ξεις εκσυγχρονισμού και εξυγιάνσεως της Κεφαλαιαγοράς 
και άλλες διατάξεις», όπως αντικαταστάθηκαν με το άρ¬ 
θρο 14 παράγρ. 3 και 7 του Ν. 2166/1993 (ΦΕΚ 137/Α ). 

2. Την από 13.6.1995 αίτηση της Εταιρείας «ΕΛΛΗ¬ 
ΝΙΚΗ ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ 
Α.Ε.». 

3. Την εισήγηση του Γεωργ. Καλλία, αποφασίζει ομό¬ 
φωνα: 

Παρέχει την άδεια στην Εταιρεία «ΕΛΛΗΝΙΚΗ ΕΤΑΙΡΕΙΑ 
ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ Α.Ε.» για την αγορά 
26.400 κοινών μετοχών της μη εισηγμένης στο Χ.Α.Α. 
Εταιρείας «ΜΙΝΩΙΚΕΣ ΓΡΑΜΜΕΣ ΑΝΕ». Η Επιτροπή Κε¬ 
φαλαιαγοράς διαπίστωσε ότι, η αξία των ανωτέρω μετο¬ 
χών, στην τιμή την οποία τις αγόρασε η Εταιρεία, πληρεί 
τους περιορισμούς που τίθενται στα άρθρα 4 και 5 του Ν. 
1969/1991, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-4- 

Αριθ. Ε.Κ. 543 (9) 

Αντικατάσταση μέλους του Δ.Σ. της «Εταιρείας ΔΩΡΙΚΗ 
Α.Ε.Δ.Α.Κ.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφααη της 46ης/4.7.1995 Συνεδριάσεως 
του Δ.Σ. της Επιτροπής Κεφαλαιαγοράς, θέμα 5ο) 

Αφού έλαβε υπόψη: 

1. Τις διατάξεις του Ν. 1969/1991 (ΦΕΚ 167/Α ) «Ετοι- 
ρείες Επενδύσεων Χαρτοφυλακίου, Αμοιβαία Κεφάλαια, 
διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις», άρθρο 17Α παρ. 3, που 
συμπληρώθηκε με το άρθρο 2 παρ. 3 του Γ.Δ. 433/1993 
(ΦΕΚ 183/Α'). 

2. Το Πρακτικά 43ης Συνεδρίασης της 10.5.95 του 
Δ.Σ. της Εταιρείας. 

3. Την από 25.5.1995 σχετική αίτηση της Εταιρείας. 

4. Σχετική εισήγηση του Γεωργ. Καλλία, αποφασίζει 
ομόφωνα: 

Εγκρίνει την εκλογή του Σ. Κοιλάκου, από 1.7.1995, ως 
μέλους του Δ.Σ. της Εταιρείας «ΔΩΡΙΚΗ Α.Ε.Δ.Α.Κ. σε 

αντικατάσταση του παραπηθέντος I. Μαυρακάκη. 
Το Δ.Σ. της Εταιρείας θα διαμορφωθεί ως εξής: 

1. I. Χατζηπαναγιώτου, Πρόεδρος. 

2. Σ. Κοιλάκος, Αντιπρόεδρος. 

3. θ. Καρατζός, μέλος. 

4. Α. ΜατζαβΙνος, μέλος. 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


